
[image: ]
MARIJAMPOLĖS SAVIVALDYBĖS ADMINISTRACIJOS
INVESTICIJŲ IR VERSLO SKATINIMO SKYRIUS


TVIRTINU
	Administracijos direktorius

	


	

	(parašas)

	Nerijus Mašalaitis

	(vardas, pavardė)

	2025-10-

	(data)




TECHNINĖ SPECIFIKACIJA
ELEKTRONINĖS KELEIVIŲ INFORMAVIMO SISTEMOS MARIJAMPOLĖS AUTOBUSŲ STOTYJE ĮRENGIMUI


Marijampolė

TURINYS
1. Įvadinė informacija.
1.1. Perkančioji organizacija.
1.2. Projekto tikslas.
1.3. Pirkimo objektas.
1.3.1. Techninė įranga su montavimo darbais.
1.3.2. Programinio sprendimo paslauga.
1.3.3. Programinio sprendimo palaikymas ir aptarnavimas.
2. Reikalavimai techninės įrangos charakteristikoms ir funkcionalumui.
2.1. Bendri techniniai reikalavimai ekranams.
2.1.1. LED lauko ekranai
2.1.2. TV vidaus ekranai
2.2. EKIS statinio autobusų išvykimo tvarkaraščio stoties lauke (LED modulinis ekranas) reikalavimai.
2.3. EKIS statinio autobusų atvykimo tvarkaraščio stoties lauke (LED modulinis ekranas) reikalavimai.
2.4. EKIS artimiausi išvykimai stoties peronuose (LED modulinis ekranas) reikalavimai.
2.5. EKIS statinio autobusų išvykimo/atvykimo tvarkaraščio stoties viduje (TV ekranai) reikalavimai.
3. Reikalavimai programinio sprendimo funkcionalumui.


1. Įvadinė informacija.

1.1. Perkančioji organizacija.
Perkančioji organizacija yra Marijampolės savivaldybės administracija.
1.2. Projekto tikslas.
Modernizuoti Marijampolės mieste viešojo transporto informacinę sistemą, įgyvendinant darnaus judumo priemones, kurios prisidės prie ŠESD kiekio mažinimo transporto skyriuje.

1.3. Pirkimo objektas.
Perkama elektroninės keleivių informavimo sistemos (toliau – EKIS) įrengimas Marijampolės autobusų stotyje (toliau – AS) techninė įranga su montavimo darbais bei programinio sprendimo paslauga įskaitant palaikymo ir aptarnavimo darbus.

1.3.1. Techninė įranga su montavimo darbais.
Techninę įrangą sudaro:
•	13 ekranų peronų aikštelėms kartu su korpusu ir tvirtinimo konstrukcijomis;
•	1 LED lauko ekranas statiniam autobusų išvykimo tvarkaraščiui kartu su korpusu ir tvirtinimo konstrukcijomis;
•	1 LED lauko ekranas statiniam autobusų atvykimų tvarkaraščiui kartu su korpusu ir tvirtinimo konstrukcijomis;
•	4 vidaus ekranai autobusų atvykimų/išvykimų tvarkaraščiui kartu su tvirtinimo konstrukcijomis;
•	visa kita papildoma įranga (kompiuteris (-iai), serveris (-iai), maršrutizatorius (-iai) ir kt.) pagal Tiekėjo pasirinktą techninių sprendimų visumą, reikalinga sklandžiam sistemos veikimui.

Techninei įrangai suteikiama pasiūlyme nurodyta garantija, apimanti:
•	Nepertrūkstamą techninės įrangos veikimą;
•	Garantinį remontą įskaitant visas remontui reikalingas detales ir darbus;
•	Atvykimą į įrangos veikimo vietą, jos išmontavimą remontui, sumontavimą po remonto.
Tiekėjas įsipareigoja reaguoti į gedimus per vieną darbo dieną, o gedimą pilnai pašalinti per 3 darbo dienas nuo jo užregistravimo.

Į garantinius darbus neįtraukiama:
•	Eismo įvykių, vandalizmo ar kitais atvejais sugadintos techninės įrangos atstatymas;
•	Techninės įrangos perkėlimas, permontavimas.

1.3.2. Programinio sprendimo paslauga.
Programinė įranga turi apimti reikalingas programas, įrangą ir jai veikti reikalingą infrastruktūrą.




1.3.3. Programinio sprendimo palaikymas ir aptarnavimas.
Pirkimas apima pilną Elektroninės keleivių informavimo sistemos sprendimo palaikymą ir aptarnavimą 24 mėnesius po įrangos pristatymo, sumontavimo ir išbandymo/paleidimo.

2. Reikalavimai techninės įrangos charakteristikoms ir funkcionalumui.
Pažymima, jog Tiekėjas privalo užtikrinti reikalingų ryšio bei elektros energijos prievadų įrengimą.
EKIS ekranai turi būti įrengti skirtuose lauko sąlygoms bei užtikrinančiuose temperatūrinį režimą korpusuose. Ekranų korpusai turi būti montuojami ant laikiklių, kurie tvirtinami ant konstrukcijų, esančių AS. Vidaus TV ekranai montuojami stoties vidaus patalpose. Tikslios montavimo vietos turi būti suderintos iki ekranų montavimo su Perkančiąja organizacija pateikiant aprašymą / brėžinį / paveikslėlį ar nuotrauką. Perkančioji organizacija nenumato konkrečių tvirtino sprendimų, Tiekėjas į AS gali atvykti ir be apribojimų susipažinti su esama padėtimi bei ypatumais.
EKIS įrengimo terminas – 6 (šeši) mėnesiai nuo pasirašytos sutarties įsigaliojimo dienos.
2. 1. Bendri techniniai reikalavimai ekranams.
[bookmark: _Hlk204337183]
2.1.1 LED lauko ekranai

	Nr.
	Pavadinimas
	Aprašymas

	1.
	Tipas
	Lauko SMD LED ekranas

	2.
	Veikimo sąlygos 
	Turi būti pritaikytas pastoviam darbui 24 valandas per parą lauko sąlygomis, veikimo temperatūra -20+50℃, pritaikyti veikti Lietuvos klimato sąlygomis.

	3.
	Modifikacija
	Visi siūlomi ekranai jų moduliai turi būti vieno gamintojo ir vieno modelio, surinkti naudojant tą patį technologinį procesą, vienoje gamybinėje bazėje. Visų ekranų mechaninė, elektros ir elektroninė įranga turi būti vienoda.

	3.1
	Modulio plotis
	500 mm (+/- 10%)

	3.2
	Modulio aukštis
	500 mm (+/- 10%)

	3.3
	Modulio storis
	100 mm (+/- 10%)

	3.4
	Modulio svoris
	Ne sunkesnis kaip 10 kg

	3.5
	Modulio technologija
	Kontrastas: ne prasčiau 5000:1
Rezoliucija: 128x128
Šviesumas: maksimalus šviesumas ne prasčiau nei 4500 nit.
Matymo kampas: neprasčiau nei 160/160.
Pikselių žingsnis: ne didesnis nei 4 mm
korpuso medžiaga: aliuminio profilis
Apsaugos lygis : IP66
Veikimo laikas: turi būti pritaikytas pastoviam darbui 24/7

	4.
	Darbinė įtampa
	230 V

	5.
	Duomenų perdavimas
	Mobilus ryšys per integruotą ar komplektuojamą modemą

	6.
	Valdiklis
	Kartu su ekranu turi būti pateiktas kontroleris/kontroleriai ekrano valdymui

	7.
	Grotuvas
	Kartu su ekranu turi būti pateiktas grotuvas informacijos perdavimui į valdiklį/valdiklius

	8.
	Įrangos garantija
	Turi būti ne mažiau kaip 24 mėnesių prietaiso gamintojo garantija.



2.1.2 TV vidaus ekranai

	Nr.
	Pavadinimas
	Aprašymas

	1.
	Tipas
	Komercinės paskirties LED-backlit LCD/TFT active matrix tipo arba lygiaverčio tipo ekranas

	2.
	Veikimo sąlygos 
	Turi būti pritaikytas pastoviam darbui 24 valandas per parą, veikimo temperatūra 0+40℃, tinkamas eksploatuoti tvirtinant prie sienos ekranu žemyn iki 15 laipsnių kampu.

	3.
	Modifikacija
	Visi siūlomi ekranai turi būti vieno gamintojo ir vieno modelio. Visų ekranų mechaninė, elektros ir elektroninė įranga turi būti vienoda.

	3.1
	Įstrižainė
	55 colių (+/- 10%).

	3.2
	Svoris
	Ne sunkesnis kaip 20 kg

	3.3
	Ekrano technologija
	Ekrano orientacija: portretas / peizažas
Kontrastas: ne mažiau 1100:1
Rezoliucija: Ne prasčiau nei 3840 x 2160 (ne prastesnė nei Ultra HD (tarptautinis pavadinimas anglų k.)
Ryškumas: ne mažiau 500 nitų
Matymo kampas: neprasčiau nei 178º horizontaliai ir 178º vertikaliai.
Kraštinių santykis:16:9
Apsaugos laipsnis: ne žemesnis nei IP5x 
Veikimo laikas: turi būti pritaikytas pastoviam darbui 24/7
Gyvavimo laikas: ne mažiau 50 000 valandų

	3.4
	Jungtys
	Tinklo jungtis (Ethernet LAN) – ne mažiau nei 1 vnt.
Garso ir vaizdo jungtis (HDMI) – ne mažiau nei 2 vnt.
Duomenų perdavimo jungtis (ne senesnės kartos nei USB 2.0) – ne mažiau nei 1 vnt.

	4.
	Darbinė įtampa
	230V, 50 Hz

	5.
	Įrangos garantija
	Turi būti ne mažiau kaip 24 mėnesių prietaiso gamintojo garantija. 



2.2. EKIS statinio autobusų išvykimo tvarkaraščio stoties lauke (LED modulinis ekranas) reikalavimai.
Bendras LED modulių ekrano plotas 3000 mm x 1500 mm (+/-10%).
[bookmark: _Hlk167400656]Statiniam autobusų stoties išvykimo tvarkaraščiui reikalingas spalvotas lauko modulinis 3000x1500 mm (+/-10%). LED ekranas. Ekrano konstrukcija sumontuojama į apdailinį korpusą, kad nesimatytų ekrano nugarinės dalies bei kabelių. Ekrane turi būti pateikiami visi autobusų stoties išvykimai.


2.3. EKIS statinio autobusų atvykimo tvarkaraščio stoties lauke (LED modulinis ekranas) reikalavimai.
Bendras LED modulių ekrano plotas 2000 mm x 2000 mm (+/-10%).
Statiniam autobusų stoties atvykimo tvarkaraščiui reikalingas spalvotas lauko modulinis 2000x2000 mm (+/-10%) LED ekranas. Ekrano konstrukcija sumontuojama į apdailinį korpusą, kad nesimatytų ekrano nugarinės dalies bei kabelių. Ekrane pateikiami visi autobusų stoties atvykimai.


2.4. EKIS artimiausi išvykimai stoties peronuose (LED modulinis ekranas) reikalavimai.
Bendras vieno perono LED modulių ekrano plotas 500 mm x 1000 mm (+/-10%), su papildoma 500x500 mm (+/-10%) korpuso segmentu aikštelės numerio žymėjimui iš abiejų korpuso pusių.
13 autobusų stoties peronų aikštelių reikalingi spalvoti lauko moduliniai 500x1000 mm (+/-10%) LED ekranai. Ekrane pateikiami konkrečios išvykimo aikštelės artimiausi 4-5 išvykimai, kartu su kryptimi ir laikrodžiu. Ekranas turi būti sumontuotas į apdailinį korpusą. Korpusas turi atskirą segmentą, kuriame iš abiejų pusių pateikiamas perono aikštelės numeris. Numeris iš galinės korpuso pusės turi atspindėti šviesą.

2.5. EKIS statinio autobusų išvykimo/atvykimo tvarkaraščio stoties viduje (TV ekranai) reikalavimai.
Viso stoties viduje statinių atvykimų ir išvykimų tvarkaraščių atvaizdavimui reikalingi 4 55” (+/-10%) TV ekranai.
Ekranuose pateikiami visi autobusų stoties atvykimai ir išvykimai.


3. Reikalavimai programinio sprendimo funkcionalumui.
•	Visų reikalingų EKIS duomenų importavimas iš programos, skirtos autobusų eismo tvarkaraščių administravimui (autobusų stočių informacine sistema B-LINIJA);
•	Autobusų eismo tvarkaraščių administravimo modulis;
•	Programinis modulis informacijos pateikimui į ekranus, sistemos konfigūravimas ir paleidimas;
•	Informacijos atvaizdavimas skirtingais pjūviais skirtinguose ekranuose;
•	Spalvų suderinimas;
•	Išdėstymo suderinimas;
•	Šrifto suderinimas;
•	Pritaikymas darbo aplinkai;
•	Tvarkaraščių, jų pasikeitimų atvaizdavimas;
•	Patogus tvarkaraščių redagavimas;
•	Funkcijų modifikavimo ir praplėtimo galimybė;
•	Ekranų turinys turi būti valdomas kiekvienam įrenginiui atskirai arba jų grupėms;
•	Programinis modulis turi turėti ekranų veikimo stebėjimo galimybę ir informuoti sistemos administratorių apie įrenginių veikimo sutrikimus (neveikimas, informacijos nerodymas ir pan.);
•	Programinis modulis ir pati sistema turi būti apsaugota nuo nesankcionuoto prisijungimo;
•	Programinė įranga turi užtikrinti nepertraukiamą visos sistemos veikimą.

